Publication: Magyar Közlöny
Issue: MK-2004-184 (Year: 2004, Number: 184)
Era: 2004-2010
Section: lakáscélú állami támogatásokról szóló 12/2001. (I. 31.) Korm. rendelet 13. §-a alapján meghatározott.
Paragraph Index: 663

06. tábla: Egyes eszköz és forrástételek hóvégi állományának devizaszerkezete Ebben a táblában a Felügyeleti mérlegben szereplõ egyes devizahitel-, hitelviszonyt megtestesítõ értékpapír, külföldi (részvény és egyéb) részesedés és bizonyos devizabetét állományok devizanemenkénti részletezését kell jelenteni. A külön oszlopokban kiemelt devizákat (a JPY kivételével) ezer devizában, a JPY-t millióban, a d) és k) oszlopok adatait millió forintban kell feltüntetni. A hitelek, elhelyezett betétek devizaszerkezetét bruttó, az értékpapírokét nettó könyv szerinti értéken kell a táblában szerepeltetni. A hitel és elhelyezett betét soroknak a valódi penziós ügyletekbõl származó követeléseket, a betétek, felvett hitelek, alárendelt kölcsöntõke állományoknak az óvadéki repó ügyletekbõl származó kötelezettségeket is tartalmazniuk kell. A 10., 12. és 13. sornak tartalmaznia kell a GMU monetáris pénzügyi intézményeknek, illetve az egyéb külföldi bankoknak nyújtott hiteleket, valamint a náluk elhelyezett betéteket és a náluk lévõ nostro számlákat is. A 27-40. sorokban a betéteken kívül a felvett hitelek és a hátrasorolt kötelezettségek állományának is szerepelnie kell. Az euróban fennálló állományokat a táblában nem kell jelenteni, mert összegük a mérlegbõl is megállapítható. E táblában egyéb pénzügyi vállalatok alatt az egyéb pénzügyi közvetítõk, pénzügyi kiegészítõ tevékenységet végzõk, biztosítók és nyugdíjpénztárak értendõk. A tábla d) oszlopában az egyéb EU tagországok devizáit kell kimutatni. A 2004. május elsejétõl Magyarországgal együtt EU tagokká váló kilenc ország (Ciprus, Csehország, Észtország, Lengyelország, Lettország, Litvánia, Málta, Szlovákia, Szlovénia) devizáiban fennálló állományokat – már az év elejétõl – a „d” oszlopban, millió forintban összesítve kell jelenteni. Az ebben az oszlopban jelentett összegek devizánkénti bontásáról negyedév végekre vonatkozóan (nagyságrendjüktõl függõen) egyedileg fogunk kérni információt az egyes bankoktól. HMK-1-01

Source: https://magyarkozlony.hu/hivatalos-lapok/9e0f81f03d369e1ef882be34d9842cb333f2d001/dokumentumok/28468319804764c1293b5109bf4502dd28c98e2f/letoltes